MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets direktiv om ændring af Rådets direktiv 96/22/EF om forbud mod anvendelse af visse stoffer med hormonal og thyreostatisk virkning og af â-agonister i husdyrbrug

2000/0132 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets direktiv om ændring af Rådets direktiv 96/22/EF om forbud mod anvendelse af visse stoffer med hormonal og thyreostatisk virkning og af â-agonister i husdyrbrug

1. SAGSFORLØB

Forslag sendt til Europa-Parlamentet og Rådet 2000/0132(COD) // 03.07.2000

Udtalelse fra Det Europæiske Økonomiske og Sociale Udvalg: // 19.10.2000

Udtalelse fra Europa-Parlamentets førstebehandling: // 01.02.2001

Ændret forslag fremsendt (2001/C 180 E/15) KOM(2001) 131 endelig // 06.03.2001

Vedtagelse af den fælles holdning: // 20.02.2003

2. FORMÅLET MED KOMMISSIONENS FORSLAG

Forslaget til ændring af direktivet har til hovedformål at beskytte forbrugernes sundhed og sikre overensstemmelse med Verdenshandelsorganisationens (WTO) krav ved at basere forslaget på en forsvarlig videnskabelig undersøgelse. Derfor forbyder Kommissionens forslag anvendelse af østradiol-17-â og tillader fortsat anvendelse af forbuddet mod yderligere fem hormoner (testosteron, progesteron, trenbolonacetat, zeranol og melengestrolacetat) på et midlertidigt grundlag med udgangspunkt i konklusionerne fra Den Videnskabelige Komité for Veterinærforanstaltninger med henblik på Folkesundheden.

3. BEMÆRKNINGER TIL DEN FÆLLES HOLDNING

Den fælles holdning er baseret på et ændret forslag fra Kommissionen, som allerede tog hensyn til flere ændringsforslag fra Europa-Parlamentet. Som vedtaget af Rådet med kvalificeret flertal ændrer den ikke de grundlæggende målsætninger for forslaget til direktiv, som går ud på at beskytte forbrugernes sundhed og sikre overensstemmelse med WTO.

Efter førstebehandlingen tilsluttede Europa-Parlamentet sig forslaget om et fuldstændigt forbud mod anvendelse af østradiol-17-â. Den fælles holdning foreslår ikke et fuldstændigt forbud mod anvendelse af østradiol-17-â med øjeblikkelig virkning, men begrænser dog drastisk de omstændigheder, hvor dette hormonstof kan indgives i husdyr. Kun tre indikationer fastholdes på et midlertidigt grundlag under streng veterinærkontrol for at sikre, at disse betingelser overholdes.

I den forbindelse har Rådet især foretaget følgende ændringer:

Fortsat foreløbig anvendelse af østradiol-17-â

Betragtning 6 og 8 er blevet ændret for at begrunde fortsat foreløbig anvendelse af østradiol-17-â til andre formål end som vækstfremmer. I det øjemed refereres der til relevante afsnit fra rapporter fra Udvalget for Veterinærlægemidler og Den Videnskabelige Komité for Veterinærforanstaltninger med henblik på Folkesund-heden.

Artikel 3 og artikel 8 er blevet ændret for at passe overens med den nye artikel 5a, hvor det fastsættes, på hvilke betingelser østradiol-17-â kan anvendes fremover. Denne nye artikel var et centralt element i fastlæggelsen af den fælles holdning, da flertallet af medlemsstaterne ikke kunne acceptere et øjeblikkeligt og totalt forbud mod at anvende stoffer i dyr, der anvendes til fødevareproduktionen. Det må nu kun anvendes i tre præcise tilfælde (foster maceration eller -mumifikation hos kvæg, behandling af kvæg for pyometra og fremkaldelse af brunst i kvæg, heste, får eller geder) på udtrykkeligt anførte betingelser (særskilt registreret behandling foretaget direkte af en dyrlæge på husdyr, som er tydeligt identificeret).

Den nye version af artikel 11a sikrer, at der træffes foranstaltninger, som garanterer, at der holdes øje med den strengt begrænsede anvendelse af østradiol-17-â, som derfor må betragtes som midlertidig. Dette understøttes af Rådets og Kommissionens vedlagte erklæring, hvor det understreges, at artikel 11a har til formål at forbyde anvendelse af østradiol-17-â og esterlignende derivater heraf til behandling af husdyr om fem år og erstatte det med lige så effektive stoffer.

Ændringer, der skyldes ændringer i EF-lovgivningen

Betragtning 10 og artikel 4, 5 og 6 er blevet ændret som følge af ændringer af EF-lovgivningen (direktiv 2001/82/EF og forordning (EF) nr. 178/2002), som blev vedtaget, mens forslaget lå på Rådets bord.

Procedurespørgsmål

Med ændringen af artikel 11a og fjernelsen af artikel 11b udgår komitologiproceduren i henhold til artikel 5 og 7 i afgørelse 1999/468/EF fra teksten. Kommissionen havde foreslået denne "stående komité-procedure", for at direktivets bilag kunne ændres på kort tid. Rådet og Parlamentet var imidlertid imod indførelsen af denne procedure og foretrak, at direktivets bilag ændres ved den fælles beslutningsprocedure (traktatens artikel 251).

4. KONKLUSION

Kommissionen støtter den fælles holdning, som Rådet har vedtaget, som det bedst opnåelige kompromis, og den fremsatte en erklæring herom på Rådets møde (landbrug) den 16. december 2002.

5. ERKLÆRING

På Rådets møde (landbrug) den 16. december 2002 tilsluttede Kommissionen sig erklæringen i bilaget.

BILAG

ERKLÆRING

Vedr. artikel 11a

"Rådet og Kommissionen understreger, at artikel 11a har til formål at forbyde anvendelse af østradiol 17â og esterlignende derivater heraf til behandling af husdyr om fem år og erstatte det med lige så effektive stoffer."